Mkunde Chachage

Mkunde Chachage (alizaliwa Juni 2, 1984) ni mhadhiri na mtafiti wa kinga-mwili katika Chuo Shirikishi cha Afya na Sayansi za Afya cha Mbeya kilichopo chini ya Chuo Kikuu cha Dar es Salaam  (UDSM - MCHAS). Chachage pia ni mtafiti katika Taasisi ya Kitaifa ya Utafiti wa Tiba katika kituo cha utafiti wa afya cha Mbeya (NIMR - MMRC).  Utafiti wake umejikita kwenye kinga mwili na magonjwa ya kuambukiza ya binadamu hasa Kifua Kikuu (TB), VVU na maambukizi ya minyoo.

 Maisha ya awali 
Chachage anatoka kwenye familia ya wanataaluma mashuhuri na wanaharakati. Alizaliwa Dar es Salaam na marehemu Profesa Chachage Seithy Loth Chachage na Demere Kitunga  akiwa mmoja wa watoto wa nne. Baba yake alikuwa msomi mashuhuri, mchambuzi wa kisiasa na mwandishi. Mama yake ni mwanaharakati wa usawa wa kijinsia na mwandishi mashuhuri, mhariri na mchapishaji nchini Tanzania.  Ndugu zake wawili pia ni wanataaluma, wakiwemo Chambi Chachage, ambaye ni mwanataaluma wa taaluma za Kiafrika katika Chuo Kikuu cha Princeton na mchambuzi wa kisiasa, pamoja na Rehema Chachage, ambaye ni mwanataaluma katika Chuo Kikuu cha Vienna, Austria, na mwanasanaa.

Chachage amekulia jijini Dar es Salaam, Tanzania, ambapo  alipata elimu yake ya msingi katika shule ya msingi Mlimani na  shule ya msingi Dar es Salaam Independent, kabla ya kumaliza masomo ya sekondari katika shule ya sekondari ya Aga Khan Mzizima. Hivi sasa ameolewa na Keremba Brian Warioba, ambaye alishirikiana naye kuanzisha kampuni ya biashara ya kijamii (social entreprise)'''na kupata mtoto mmoja.

 Elimu 
Chachage ana shahada ya uzamili (PhD) ya afya ya Kimataifa kwenye kinga ya mwili kutoka Chuo Kikuu cha Ludwig Maximilian cha Munich, Ujerumani, aliyoipata mnamo mwaka 2013. Andiko lake la shahada ya uzamili lilichunguza mabadiliko ya mfumo wa kinga ya binadamu yanayosababishwa na maambukizi ya minyoo na athari zake kupata maambukizo ya VVU au kuzorota kwa afya za watu wanaoishi na VVU Alipata Shahada ya sayansi katika Baiolojia ya Molekula na Celi kutoka Chuo Kikuu cha Capetown mnamo 2007, ikifuatiwa na digrii ya honors'' mwaka uliofuata kutoka taasisi hiyo hiyo. 

 Kazi 
Chachage alijiunga na Taasisi ya Kitaifa ya Utafiti wa Tiba kituo ca utafiti wa afya cha Mbeya (NIMR-MMRC) mnamo mwaka 2009 kama mtafiti. Alirudi katika kituo hicho cha utafiti mara tu baada ya kupata shahada ya uzamili, ambapo alipewa nafasi ya kuongoza maabara ya utafiti wa kinga mwili ikitilia mkazo kwenye utafiti unaohusiana na vitambuzi vya magonjwa kwenye magonjwa ya TB, VVU na VVU-HPV.

Chachage ni mshirika wa African Academy of Science katika kundi la tatu kati ya miaka 2018 - 2022. Pia amekua mshirika wa masomo baada ya shahada ya uzamili katika Taasisi ya Burnet, Melbourne, Australia, kati ya miaka 2015 - 2016  na ushirika wa Afrika - Oxford (AfOx) kwa watafiti wa Kiafrika mnamo 2020, ambayo inamruhusu kushirikiana na watafiti Chuo Kikuu cha Oxford katika utafiti unaoendelea wa vijidudu. Chachage pia ni mshiriki wa Jumuiya ya Kimataifa ya Ukimwi (IAS) ambapo anashiikiana na wanasayansi wengine kwenye utafiti na teknolojia mpya za tiba ya VVU.

Mbali na kazi ya utafiti, amefundisha kozi juu ya kingamwili ya magonjwa ya kuambukiza katika Taasisi ya Sayansi na Teknolojia ya Afrika ya Nelson Mandela (NM-AIST), huko Arusha, Tanzania . Mnamo Januari 2019 alijiunga na Chuo Kikuu cha Dar es Salaam kama mhadhiri na mtafiti akifundisha na kufanya utafiti juu ya masomo yanayohusiana na kingamwili ya binadamu.

Chachage pia ni mjasiriamali ambaye alianzisha kampuni  ya kijamii ambayo inasaidia wakulima wadogo wa kahawa wa Tanzania kupata soko la mavuno yao.

 Tuzo 
 Mwanasayansi bora wa Taasisi ya Kitaifa ya Utafiti wa Tiba (NIMR) iliyoyolewa na Taasisi ya Kitaifa ya Utafiti wa Tiba (NIMR) (2018)
 Mtafiti bora wa kisayanis  wa Taasisi ya Kitaifa ya Utafiti wa Tiba (NIMR) - Kituo cha utafiti cha Mbeya aliyopewa na Taasisi ya Kitaifa ya Utafiti wa Tiba (NIMR) kwa kutambua kazi zake za utafiti kwenye vimelea vya VVU na TB (2018) 
 Tuzo ya Mwanasayansi Bora wa Kike ya Dkt. Maria Kamm  aliyopewa  na Taasisi ya Kitaifa ya Utafiti wa Tiba (NIMR) (2012)

 Viungo vya nje 
 Machapisho ya Mkunde Chachage ya Google Scholar

Marejeo

Jamii:Wanabiolojia wa Tanzania
Jamii:Wanawake wa Tanzania
Jamii:Watu walio hai
Jamii:Feminism and Folklore 2021 in Tanzania
Jamii:Waliozaliwa 1984
Jamii:WikiGap JWK 2026